Best og verst: Digitale reiseradioer
I Norden har musikkstrømming tatt over som det foretrukne mediet for avspilling av musikk. Millioner av oss bruker mobilen som musikkspiller, og bruker den enten med hodetelefoner, eller så strømmer vi musikken trådløst til anlegget. Eller en trådløs høyttaler. Da er det bare naturlig at radioene også får strømming. Ikke bare av radiosendinger som holder stand som det største strømmemediet, men også strømming fra mobilen. For med Bluetooth kan du skifte fra favorittprogrammet ditt, til favorittartisten din med et tastetrykk. Derfor har de aller fleste radioer i dag Bluetooth innebygget, slik at de også kan være en trådløs høyttaler for mobilen. Eller nettbrettet. En bonus med strømming, er at man kan strømme radio og podcaster via apper på mobilen, og velge blant over 200.000 radiostasjoner på internett. Det finnes svært mange radioer å velge blant. De fleste av dem har FM, DAB og DAB+ (Digital Audio Broadcasting), i noen tilfeller ogs å nettradio, Spotify Connect, og Bluetooth.I denne testen har vi valgt bærbare og batteridrevne digitalradioer, som alle har trådløs Bluetooth-strømming. Vi har lagt størst vekt på bærbarhet, brukervennlighet og lydkvalitet, men også tilkoblingsmuligheter. For det kan være kjekt å kunne koble til et par hodetelefoner, i tillegg til å strømme musikk fra smartmobilen eller nettbrettet. Nesten alle radioene i testen kan kobles til stereoanlegget i stuen, da får man enda bedre lyd, og selv monoradioene gir deg da stereolyd.Det er like mye et spørsmål om hva man skal høre etter. God lyd på tale, eller musikk. Sjekk at den har mulighet for de tilkoblingene du trenger. Bluetooth for strømming, hodetelefoner, ekstra høyttalere eller linjeutgang til anlegget. Er den enkel å bruke, kan alle stasjonene lagres i et minne? Kan den brukes med batterier? Er den liten nok til å være bærbar, og er den enkel å bruke? Ser man hva som står på skjermen når den står i sollys på terrassen?Hva er DAB+? Det er digital kringkasting av lyd. Kan også brukes til bilde og video, men den foreløpige protokollen handler om digitale radiosendinger. Komprimeringen av signalet gir datastrømmer opp til 384 kbps, men det er sjelden at det sendes i DAB over 160 kbps. Til sammenligning er en CD p å 1411 kbps datastrøm. Hva er fordeler og ulemper med DAB+? Fordelene med DAB+ er muligheten for å sende mange frekvensblokker noe som gir større kapasitet i sendenettet enn FM-radio. Den digitale overføringen gir ingen hørbar sus, selv ved svært lav signalstyrke. Det kan lages programmer i egne sendeblokker for en kort periode. For eksempel OL-radio, VM-radio, osv. Det er plass til langt flere kanaler i DAB, og tilbudet kan derfor blir mye større med DAB enn med FM. De aller fleste DAB-radioer har automatisk søk og programmering av stasjoner med et tastetrykk. Akkurat som en FM-radio. Dekning I Norge er DAB-dekningen nesten på 100 prosent av bosettingen, og flere radiokanaler finnes kun på DAB. I Danmark er den 35 prosent, mens Sverige ha lagt DAB-radio på is, på ubestemt tid. Men også i Sverige selges det FM-radioer som også har DAB og DAB+, slik at de kan brukes både med eksisterende FM-nett, og et eventuelt DAB-nett. Det er viktig at man velger en mottaker med DAB+, for den bruker AAC+-koding av lydsignalet som teknisk sett kan gi bedre lyd enn vanlig DAB, men DAB+ er ikke bakoverkompatibel med DAB uten pluss. Derfor selges de fleste radioer i dag med mottakere for både DAB og DAB+ - i tillegg til FM-radio. Når måjeg kaste mine FM-radioer? Har man god DAB-dekning, kan man trygt bytte ut sine gamle FM-radioer med DAB-radioer nå. Så å si alle radioer som selges i dag er både DAB/DAB+ og FM-radio. FM-sendenettet stenges gradvis i 2017, så man har god tid. Husk å levere brukte radioer på en avfallsstasjon, eller i forretningen der du kjøper DAB(FM)-radioene dine.Pluss: Kompakt og brukervennlig digitalradio med strø mming, god batteritid og kjempegod lyd. Minus: Testens høyeste pris.Bluetooth-strømming FM/DAB+ radio Fjernkontroll 16 t batteritid Pris: 2.490 kr Suksessen til den lille Tivoli-radioen, er ikke tilfeldig. De knuste alles fordommer om hvor bra en liten radio kunne låte. Den bærbare utgaven er for lengst blitt digital, med FM- og DAB+ radio. Velger man PAL+ Bluetooth, kan man også strømme musikken til den fra mobilen. Radioen leveres med innebygget, ladbart batter som varer i opp til 16 timer, og den kan styres med den medfølgende fjernkontrollen. Du kan også koble til en analog lydkilde, og plugge i en hodetelefon. Les hele testen av Tivoli Audio PAL+ BT hos Lyd & BildePluss: Knallgod lyd uansett lydkilde og svært lang batteritid. Med Bluetooth-strømming fra mobilen, kan du bruke den som trådløs høyttaler. Minus: Skjermen er for mørk.Bluetooth-strømming FM/DAB+ radio 24 t batteritid Pris: 2.199 kr Med unntak for en fancy skjerm med alt for lite lys, der det lite å utsette på nordmennenes designperle. Den lille Pinell-radioen er ikke bare lekker å se på, den er enkel å betjene (når man ser skjermen) og den lyder meget godt. Med opp til 24 timers batteritid, spiller den lengre enn alle andre reiseradioer i testen, og siden den er så liten - mindre enn Tivoli-radioen, er den kjekk å ha med ut. Enten det er på terrassen, i båten eller på hytta. Den mangler direkteknapper for lagring av radiostasjoner, men det er neppe noe stort savn i en reiseradio. Les hele testen av Pinell GO+ hos Lyd & BildePluss: Svært god lyd og god brukervennlighet til en fair pris. Minus: Litt for stor til å passe i sekken.Bluetooth-strømming FM/DAB+ radio 15 t batteritid Pris: 1.495 kr Den har bærehåndtak, ladbart batteri og plukker enkelt radiostasjoner fra både analoge og digitale sendere. Radionette Solist, er en mellomstor reiseradio med alle de viktigste egenskapene intakt. Den er ikke blant de mest avanserte, men har det obligatoriske FM- og DAB+ radiomottaket i kombinasjon med strømming fra mobilen, via Bluetooth. Radioen har store, tydelige knapper, stor skjerm og følgelig såre enkel betjening. Volum- og innstillingshjulet i billig plast, er det eneste som trekker ned et solid inntrykk av et kvalitetsprodukt. Les hele testen av Radionette Solist hos Lyd & BildePluss: Oversiktlig betjening og enkel å bruke. Minus: Alt for slank lyd og blodfattig dynamikk.Bluetooth-strømming FM/DAB+ radio 4 x C-batterier Batteripakke koster 499 kr ekstra Pris: 999 kr Radioen fra Pop har to høyttalerelementer og et brukervennlig design. Den leveres ikke med batterier, men bruker vanlige 1,5 V C-batterier som er tilgjengelige overalt. Pop Duo kan utstyres ned en PopPower: Et ladbart batteri til 499 kr, som plugges i radioens USB-port. Den vippbare hanken gjør den super som reiseradio - på batteridrift, og store godt merkede knapper på toppen sørger for at den er enkel å betjene, men skjermen er for mørk til at den er enkel å se fra litt avstand. Å bytte fra radio til Bluetooth går kjapt og smertefritt - Duo er en av radioene i testen med NFC-tilkobling, (nærfeltskommunikasjon) som gjør paringen med mobilen enkel. Les hele testen av POP Duo hos Lyd & BildePluss: Svært velutstyrt med nettradio, fargeskjerm og Spotify. Minus: Litt for ullent og uklart lydbilde på musikk.Bluetooth-strømming FM/DAB+ radio Nettradio Nettverksstrømming Spotify Pris: 1.995 NOK Det er ikke den ting Sangean-radioen ikke kan. Med FM- og DAB+ -radio, i kombinasjon med internettradio (krever Wifi), Bluetooth-strømming, app-styring og Spotify - får man i pose og sekk. Den har også stereohøyttaler, fargeskjerm med albumcovere, og kan kobles trådløst til hjemmenettverkets musikkbibliotek. Men den leveres ikke med ladbare batterier. Det er ekstrautstyr også her, men vanlige ladbare batterier kan forøvrig lades i radioen. Les hele testen av Sangean WFR-29C hos Lyd & BildePluss: Godt utstyrt og mulighet for batteridrift. Minus: Slapp og uengasjerende lyd uansett lydkilde.Bluetooth-strømming FM/DAB+ radio Batteripakke koster 299 kr ekstra Pris: 1.599 kr Den kompakte Pure-radioen er en av radioene som ikke leveres med ladbart batteri. Men den har både FM, DAB+ radio og Bluetooth, i tillegg til den forventede linjeinngangen og hodetelefonutgang. Batteripakken som koster 299 kr ekstra, plasseres bak den avtakbare bakplaten på radioen. Litt for små knapper og en veldig liten skjerm, trekker ned brukervennligheten, på en ellers tiltalende og oversiktlig design. Pluss for programmerbare hurtigtaster for radiostasjoner. Les hele testen av Pure Evoke D2 Mio hos Lyd & BildePluss: En av de enkleste radioene å bruke. Minus: Svak dynamikk og dårlig lyd.Bluetooth-strømming FM/DAB+ radio Pris: 1.150 kr Sonys radio kan brukes med batterier, også ladbare, men de følger ikke med. De er imidlertid såre enkle å installere, bak en lett tilgjengelig luke på baksiden. Enkelhet er et stikkord her. Store knapper og en stor, og tydelig skjerm, gjør Sony-radioen til en av de enkleste å bruke. Man ser hvilken radiostasjon som spiller, selv når man sitter langt unna. Radioen har de vanligste tilkoblingene, fem programmerbare stasjonsvalg, og det er enkelt å strømme musikk via Bluetooth. Det eneste den mangler, er håndtak som ville gjort den smålubne radioen lettere å hanke med seg. Les hele testen av Sony XDR-S60DBP hos Lyd & BildePluss: Liten og lett med perfekte reiseegenskaper i form av lang batteritid. Minus: Litt for lite juice i lyden.Bluetooth-strømming FM/DAB+ radio 30 t batteritid Pris: 1. 495 kr Hvis du har glemt laderen, er det ikke så farlig. For med fulladet batteri spiller den lille Juice-radioen i 30 timer. Det er neste dobbelt så lenge som Tivoli-radioen, og seks timer lengre enn Pinell Go+ som hadde rekorden tidligere. Som flere andre radioer i testen, er den enkel å bruke som Bluetooth-høyttaler for strømming via mobilen. Den har nemlig NFC-tilkobling i tillegg til lydinngang og FM/DAB+ radio. Den har også små knapper, for små for enkelte, og en liten, men skarp nok skjerm. Les hele testen av Sandstrøm Juice Portable hos Lyd & Bilde
En bærbar radio er ikke bare en utømmelig kilde til nyheter og underholdning, den er også en utmerket strømmehøyttaler. Her er de beste alternativene.